Oʻzbekiston fuqarosi pasporti

Oʻzbekiston Respublikasi fuqarosi pasporti — Oʻzbekiston Respublikasi fuqarosining rasmiy va shaxsni tasdiqlovchi xujjati hisoblanadi. Ushbu pasport mamlakatdan chiqish va mamlakatga kirishda ham ishlatiladi. Oʻzbekiston fuqarosi pasporti „Oʻz. R.IIV“ tomonidan beriladi. 2011-yilning 5-yanvar kuni Oʻzbekiston Respublikasi Prezidenti Islom Karimov farmoniga binoan eski turdagi pasport turlari, yangi biometrik pasportlarga almashtirilishini koʻzda tutdi. Oʻzbekistonning barcha fuqarolari yangi turdagi biometrik pasportlar olishni boshlab yuborgan. Eski turdagi pasportlar 2015-yilga qadar amal qiladi.
Yangi turdagi biometrik pasportlar Oʻzbekistonning barcha fuqarolari, jumladan voyaga yetmagan shaxslarga ham beriladi (agar u boshqa davlatga borib kelmoqchi boʻlsa). Voyaga yetmaganlarga berilgan biometrik pasport 5 yil muddatga beriladi. 16 yoshdan boshlab esa 10 yil muddatga beriladi.

Pasport 48 sahifadan iborat. O‘zbekistonning tarixiy diqqatga sazovor joylari aks ettirilgan suratlar, suv belgilari, sakkiz qirrali beshburchak, rangi o‘zgarib turadigan bo‘yoq, mua effekti, metallashtirilgan himoya vositasi, laminatlangan plyonka, shuningdek, elektron chip o‘rnatilgan. U oʻzbek va ingliz tillarida.

Eski (biometrik boʻlmagan) pasportlar 2016-yil boshidan xalqaro miqyosda, 2018-yilgacha esa mamlakat ichida haqiqiy hisoblanmaydi. 2019-yil 1-yanvardan hozirgi bordo rangli xalqaro pasportlarni berish boshlandi. Yashil rangli biometrik pasport xalqaro sayohatlar uchun 2020-yilning 31-dekabriga qadar amal qiladi. Mamlakat ichida u pasportning amal qilish muddati tugagunga qadar amal qiladi.
 Shaxsiy maʼlumotlar sahifasi 
O‘zbekiston pasportida quyidagi maʼlumotlar mavjud:

 Turi (pasport uchun „P“)
 Mamlakat kodi (Oʻzbekiston uchun „UZB“)
 Pasport raqami
 Familya
 Ism va Sharif
 Tugʻilgan joy
 Otasining ismi
 Tugʻilgan sana (DD-MM-YYYY formatida, masalan, 28-07-2019)
 Jins („M“ yoki „F“)
 Chiqarilgan sana (DD-MM-YYYY formatida)
 Yaroqlilik muddati (DD-MM-YYYY formatida, har 10 yilda yangilanishi kerak)
 Viza talablari 
400px|thumb|Oʻzbekistonda pasport egalari uchun vizasiz yoki kelganda vizasiz boʻlgan davlatlar va hududlar
Muntazam xalqaro Oʻzbekiston pasporti egalari uchun vizasiz yoki kelganda vizasiz boʻlgan davlatlar va hududlar 2021-yil 5-yanvar holatiga ko‘ra, vizasiz 25 ta davlatga tashrif bilan O‘zbekiston pasporti sayohat erkinligi bo‘yicha 91-o‘rinni egalladi. 2022-yil aprel holatiga koʻra Oʻzbekiston 87-oʻrinni egalladi.

 Yana qarang 
 Oʻzbekiston Respublikasi fuqarolari uchun viza talablari
 Manbalar 

Turkum:Pasport
Turkum:Oʻzbekistonda huquq
Turkum:Oʻzbekiston tashqi siyosati